| "The River"Bruce Springsteen |
| --- |
| Singlen "The River" kansikuva |
| Singlen tiedot |
|  Albumilta | *The River* |
|  B-puoli | "Independence Day" |
|  Julkaistu | toukokuu 1981 |
|  Formaatti | 7" |
|  Tekijä(t) | Bruce Springsteen |
|  Tuottaja(t) | Jon LandauBruce SpringsteenSteven Van Zandt |
|  Tyylilaji | folk rock |
|  Kesto | 05.01 |
|  Levy-yhtiö | Columbia Records |
| Bruce Springsteenin muut singlet |
| "Sherry Darling"1980 | "The River"1981 | "Cadillac Ranch"1981 |

**The River** on amerikkalaisen laulaja-lauluntekijä Bruce Springsteenin tekemä ja levyttämä kappale. Se oli hänen viidennen *The River* -albuminsa nimikkosingle ja se oli hitti tietyissä osissa Eurooppaa. Se ylsi sijalle 25 Alankomaiden listoilla, sekä ylsi top 10:een Ruotsissa ja Norjassa. Singlen B-puoli oli joko "Independence Day" tai "Ramrod", maasta riippuen.

Historiaa
---------

Kappale levytettiin The Power Stationilla, New Yorkissa, joko vuoden 1979 heinä -tai elokuussa. Kappaleessa käytetään piinavaa huuliharppuosiota, joka toimii jollakin tavalla edelläkävijänä hänen seuraavan, *Nebraska* -albuminsa tyylille. Kertosäkeen kielikuvat ja kappaleen loppu saivat inspiraationsa Hank Williamsin vuoden 1950 hitistä, "Long Gone Lonesome Blues".

Kappaletta ei julkaistu singlenä Yhdysvalloissa, mutta se julkaistiin singlenä vuoden 1981 toukokuussa monissa läntisen Euroopan maissa. Se pääsi sijalle 35 Iso-Britannian singlelistalla. Se ylsi myös sijalle 24 Irlannin singlelistalla, sijalle 10 Ruotsin singlelistalla, sijalle 6 Tanskan Top 20 -listalla, sekä sijalle 5 Norjan singlelistalla. Yhdysvalloissa kappale sai huomattavasti radiosoittoa ja siitä tuli yksi Springsteenin tunnetuimmista kappaleista. Kappale sisältyy hänen molempiin *Greatest Hits*, sekä *The Essential Bruce Springsteen* kokoelma-albumeihinsa.

"The River", ja muutama muu kappale *The River* -albumilta, kuten "Wreck on the Highway" ja "Stolen Car" merkkasivat uutta suuntaa Springsteenin lauluntekemiselle: nämä balladit olivat täynnä toivottomuuden tunnetta ennakoiden hänen seuraavaa *Nebraska* -albumia. Bruce Springsteen itse on huomauttanut, että "Wreck on the Highway" on yksi niistä kappaleista, jotka saivat käyntiin uuden vaihteen hänen lauluntekemisen tyylissään, yhdistäen *The River* -albumin *Nebraska* -albumiin.

Jälkimaine
----------

Vuonna 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. "The River" ylsi kyselyn kokonaistuloksissa sijalle 52.

Lähteet
-------

1. 1 2  "Bruce Springsteen: The River" *dutchcharts.nl*. dutchcharts.nl. Viitattu 22.1.2017.
2. ↑  Brucebase, On The Tracks: The River *brucebase.wikispaces.com*. Viitattu 22.1.2017.
3. ↑  Marsh, Dave: *Glory Days: Bruce Springsteen in the 1980s*, s. 30. Pantheon Books, 1987. ISBN 0-275-98938-0.
4. ↑  Killing floor Bruce Springsteen discography *brucespringsteen.it*. Viitattu 22.1.2017.
5. ↑  "The River" *allmusic.com*. Allmusic. Viitattu 22.1.2017.
6. ↑  Graff, Gary: *The Ties That Bind: Bruce Springsteen A to E to Z*, s. 255. Visible Ink Press. ISBN 1-57859-157-0.
7. ↑  100 maailman parasta laulua.  *Helsingin Sanomat*, 15.1.2022. Artikkelin verkkoversio (maksullinen). Viitattu 15.1.2022.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:The River (Bruce Springsteen song)